
lll’hemîn salvegera Rojnamevaniya 
Kurdî pîroz be 

Roja çarşem, 22'ê Nîsana 2009'an, 111 sal bi ser derçûna 
yekemîn rojnameya Kurdî derbaz dibe. Di 22'ê Nîsana 1898'an 
de, xebatkarê mezin û rewşenbîrê navdar, nemir Miqdad 
Midhed Bedirxan bo cara yekemîn Kurd kir xwediyê 
rojnameya Kurdî bi navê KURDISTAN ku li Qahîreya Mîsrê 
derket. Ev roja girîng û dîrokî pîroz be. 

Desteya Weşana Agirî 




Duheftînameya siyasî, civakî, çandî û hunerî ^ 


Partiya Demokrat ya Kurdistana Iranê diweşîne 


XELKE 5 PAREZGEHEN IRANE BI PIRSGIREKEN 
TEQÎNA MAYÎNAN RE DÎNALÎNÎN 


Civata paqijkirina mayînan li îranê, bi hilkevta 4'ê Nîsana 
2009'an, Roja Navneteweyî ya xebat li dijî mayînan diyar kir, 
zêdebarê derbazbûna 20 salan bi ser bidawîhatina şerê 8 salî 
yê îran û îraqê, hêşta xelkê niştecîh ên 5 parêzgehên îranê: 

Kurdistan, îlam, Kirmaşan, Azerbaycana Rojava û Xozistan 
dibin goriyên teqîna mayînan û mayînên bicî mayî berdewam 
canê mirovan distînin yan welatiyan nivîşkan dikin. 4 ji van 
parêzgehên ne paqijkirî ji mayînên bicîmayî ên serdemê şer, 
parêzgehên Rojhilatê Kurdistanê pêktînin. 

Di daxuyaniya vê saziyê de hatiye ku hêj mayîn xetereke 
mezin in ku gefê li Jiyana mirovan dikin û di van pênc 
parêzgehên rojavayê îranê de ne tenê jiyana rojane a xelkê 
niştecih ê van herêmane tal kirine û rojane berdewam 
goriyan digirin, belkî cihê kar û jiyana xelkê jî bê ewle kiriye û 
nigeraniyek zaf di vê derbarê de heye. 

Daxuyaniya rêxistina han kêmkarî û xemsariya karbidestên 
dewleta Komara Îslamî a îranê di vê derbarê de rexne dike û 
destnîşan dike ku di van 20 salên borî de dewleta îranê bi 
awayê hewce bala xwe nedayiye paqjkirina mayînên çandî li 

van 5 parêzgehên îranê ku 4 ji wan Kurdakincî ne. Tê texmînkirin ku di van 
mayîn hene. 


5 parêzgehên Iranê de zêdetirî 16 milyon 


Zêdetirî 200 Kes Di Operasyonên Li Dijî DTPê De Hatine Girtin 

Piştî derkevtina encama hilbijartinan li Turkiyê û serkevtina mezin a DTP'ê li Kurdistanê, 
ji aliyê hêzên dewleta Turkiyê ve operasyoneke berfireh a girtina endamên DTPê û çalakên 
siyasî ên kurd dest pê bûye û hata niha zêdetirî 200 kes hatine desteserkirin. Malpera farsî 
a BBC'yê ragihand ku çend endamên payebilind yên mezintirîn partiya siyasî a kurdên 
Turkiyê (DTP) di nav girtiyan de ne weke: Selma îrmak, Kamuran Yuksek û Bayram Altun. 

Partiya Civaka Demokratîk(DTP) girtina endamên xwe ji aliyê dewleta Turkiyê ve 
mehkûm kir û ragihandiye ku piştî vê yekê ku partiya AKP'ê li deverên kurdakincî di 
hilbijartinan de bi awayekî pêwîst deng neaniye, dewlet dixwaze wê partiyê lawaz û bêhêz 
bike. 3 nûnerên parlemana Turkiyê ser bi DTP û du parêzerên Ebdul Ocalan, serokê PKK'ê 
yê girtî, di nav girtiyan de ne. 

Ehmed Turk, serokê DTP'ê di axavtinekê de li parlemana Turkiyê, serbarê mehkûmkirina 
vê kiryara dewleta Turkiyê, serokwezîrê Turkiyê bi hewildan bo tolhildan ji DTPê tometbar 
kir. Navhatî her wiha daxwaza ragirtina çalakiyên eskerî kir û got ku divêt endamên DTP'ê 

zû serbest bihên berdan. 

Siyasetvanên kurd li Turkiyê berdewam bi piştevanî ji PKK tên tometbarkirin û heya niha çendîn car çalakyên partiyên kurdan li Turkiyê 
hatiye qedexekirin. 


Aloziyên Nû Di 
Pêwendiyên 
îran 0 Mîsrê 

Tirsa Ji Zanînê 

Konferansek Girîng Li Ser Pirsa “Mafê Mirovan, Demokrasî Û Federalîzm 
Di îranê De” Li Parlemana Ewropayê Birêve Çû 


B 


I alîkariya Rêxistina Neteweyên Bê 
Nûner di Neteweyên Yekbûyî 
de(UNPO), Kongireya Neteweyên 


Irana Federal û her wiha hejmarek ji 
endamên Yekîtiya Ewropayê, li Brukselê, 
konferanseke du rojî di rojên yekem û 
duyem ên meha Nîsana 2009'an de bi 
beşdariya hejmarek ji endamên Parlemana 
Ewropa, rêxistinên parêzerên mafê 
mirovan, çend kesayetiyên siyasî û 
endamên Kongireya Neteweyên îrana 
Federal hate lidarxistin. Roja yekem a 
konferansê bi axavtina Marîno Bostaxîn, 
Sekreterê Giştî yê UNPO'yê dest pê kir. 
Bostaxîn di axavtina xwe de li ser vê yekê 
tekez kir ku ev konferanse gavek bona 
cudabûn an parvebûna îranê nîne, belku 
derfetek e heta bi anîne rojeva daxwaza 
Federalîzmê, pênase û her wiha şirove û 
dahûrandina warên wê yên cur bi cur, 
sîstemeke wisa di pêşeroja îranê de bihê 
avakirin ku mafê gelan bihê misogerkirin û 
bi awayekî giştî jî, rêz ji mafên mirovan bê 
girtin û îran jî yekgirtî û yekparçe bimîne. 
Di rastî de, li gor gotinên Sekreterê Giştî yê 
UNPO'yê, ev konferanse gavek e bona 
cjihîştin bi civakeke modern û berpirsiyar di 
Iranê de. Piştre çend parlemantarên 
Yekîtiya Ewropayê ji partiyên cur bi cur ên 
welatên Ewropayê li ser mijara civînê 
axivîn. Konferansa 2 rojî a Birukselê ji 6 
panelan pêk hatibû. Panela yekem ku Sabîn 
Mayer, Ravêjkarê Ewlekarî û têkiliyên 
navneteweyî li Ewropaya Azad û endamê 
Partiya Keskan serokatiya panela han kir, 
basek li ser federalîzmê pêşkêş kir. Di wê 
panelê de, Dr. Kirîstiyan Bakke, mamosta ji 
zanîngeha Lîydenê basek li ser 
nenavendîkirina desthilatê pêşkêş kir û Dr. 
Kerîm Ebdiyan ji çalakên Erebên Ehwazê di 
Kongireya Neteweyên îrana Federal de û 
Senem Belûç ji Partiya Neteweya Belûçan 
her yekê basek pêşkêşî konferansê kir. Di 
panela duyem de ku Senator Marko 
Pîtertoko serokatiya wê dikir, Dr. Hesen 
Şerîetmedarî, Sekreterê Giştî yê 
Komarîxwazên Neteweyî, Şaho Husênî, 
nûnerê PDKÎ li derveyî welat, Yasîn Qubîşî ji 
çalakên siyasî ên Ehwazê û Ebdilsetar Doşkî 
ji avakerên Eniya Yekgirtî ya Belûçistan li 
îranê axivîn. Di panelên din de, Nahîd 
Behmenî, nûnera Komeleya Şoreşger ya 
Zehmetkêşên Kurdistana îranê li Kongireya 



Neteweyên Irana Federal, Nasir Musteşar ji 
çalakên Ehwazê, Dr. Ziya Sedreşrafî, 
civaknas û endamê rêveberê rêxistineke 
Azerbaycanê di KNÎF, Hidayet Sultanzade, 
endamê Desteya Birêveber ya Jevgera 
Demokratîk a Azerbaycanê, Nasir îranpûr, 
rojnamevan û çalakê mafê mirovan, Dr. 
Gulmurad Muradî, endamê Desteya 
Birêveber ya Civata Qelem a îranê li 
Sirgûnê, Profesor Elî Elîeltayî ji zanîngeha 
Şawa, Dr. Efrasiyab Şikûfe, çalakekî sivîl ê 
Kurdên Xorasanê, xatûna Amal Hîs ji 
rêxistina Efûya Nevneteweyî, Faxte Zemanî, 
parêzera girtiyên siyasî ên Azerbaycanê, 
Ebdula Hicab, nûnerê PDKÎ li UNPO'yê, 
Sureya Dadyar ji Partiya Xelkê Belûçistanê, 
Nasir Mubarekî çalakê siyasî ê Belûç, 
Kiyanûş Tevekulî, ji malpera "iranglobal", 
Munîr Mengel ji çalakên Belûçistana 
Pakistanê, Ebdula Muhtedî, Sekreterê Giştî 
yê Komeleya Şoreşger a Zehmetkêşên 
Kurdistana îranê û Kazim Mecdî ji çalakên 
Ehwazê axivîn û bi hûrî û berfirehî mijar 
şirove û analîz kirin. Di dawiya basên 
konferansê de li ser vê yekê tekez hate 
kirin ku hewlên konferansê ji bo gihîştin bi 
civakeke demokratîk û azad ji rêya ne 
navendîkirina desthilatê, mafê xwe 
rêvebirinp) federalîzmê li ser bingeha 
yekparçeyiya îranê bû. 

Di dawiya konferansê de biryarnameyek 
hate pejirandin ku kurtiya wê bi vî awayî 
ye: 

- Spas û pêzanîn ji endamên Parlemana 
Yekîtiya Ewropayê û civata navneteweyî 
bona piştgirîkirin ji kampayna demokrasî di 
îranê de. 

- Xuyakirina kêfxweşiyê li serketina vê 
konferansê bi baldan bi vê çendê ku 
Komara Îslamî a îranê di hewleke zaf de bû 


ji bo hiloşandina wê. 

- Tekezkirin li ser parastina yekparçeyiya 
axa îranê û hewildan bona veguhastina 
aştiyane ber bi demokrasiyê bêy tu 
xebatekê ji bo cudabûn û perçebûnê. 

- Daxwaz ji rêberên îranê ku li hember 
peymannameyên navnetweyî, derbarê 
rêzgirtin ji civata navneteweyî bona mafên 
çandî, aborî, zimanî û olî bibin. 

- Daxwaz ji civata nevneteweyî bona 
piştgirîkirin ji civaka sivîl di îranê de bi 
pêkanîna ragihandineke serbixwe û bêalî a 
pêkhatî ji zimanên cur bi cur ên neeweyên 
îranê ku pêbend bi Sekolarîzm û mafê 
mirovan be. 

- Daxwaz ji Yekîtiya Ewropayê bona 
piştgirîkirin ji hemû sazî û komeleyên 
têkildar bi ol û neteweyên cur bi cur. 

- Daxwaz ji civata navneteweyî bona 
piştgirîkirin ji tevgera wekheviya jin û 
mêran û parastina pirensîpên Danezana 
Cîhanî a Mafê Mirovan. 

- Tekezkirin li ser vê yekê ku demokrasî 
di îranê de cihgîr nabe, tenê eger pirsa 
pirrneteweyîbûn û beşdariya wan 
neteweyan di kar û barê siyasî û biryardana 
welat de nehê çareser û desteberkirin. 
Hêjayî gotinê ye ku endamên Kongireya 
Neteweyên îrana Federal li ser vê baweriyê 
bûn ku ew konferansa du rojî a li Birûkselê 
civîna herî girîng a vê kongireyê di heyamê 
wan 4 salan de ku hatiye avakirin. ^ 

Şanda de payebilind a PDKÎ di vê 
konferansê ji van kesan pêk hatibû: 

Şaho Hosên, endamê Komîteya Navendî 
û nûnerê PDKÎ li derveyî, Dr. Mîro Elyar, 
endamê Komîteya Navendî û berpirsê 
pêwendiyên navneteweyî, Ebdula Hicab, 
ravêjkarê Komîteya Navendî û nûnerê PDK 
li UNPO' yê. 


PDKI Serkevtina DTP’ê Pîroz Kir 

Rêzdar endamên Rêveberiya Partiya Civaka Demokratîk (DTP) 


Tevî rêz û silavan 

Serkevtina berçav û mezin a partiya 
we di hilbijartinên şaredariyên 

Kurdistana Turkiyê de cihê kêfxweşiya 
me ye. Bêguman serkevtina Kurd li her 
parçeyekê destkevta giştî a Kurd e û cihê 
rêzlêgirtinê ye. 


Bi vê hilkevtê ve, em pîrozbahiyê ji we 
birêzan û hemû xelkê Kurd bi giştî û 
nemaze Kurdên Kurdistana Turkiyê dikin. 

Bi hêviya serkevtina zêdetir ji bo gelê 
me. 

Partiya Demokrat ya 
Kurdistana îranê 




PDKI 


Deftera Siyasî 
06.04.2009 
17.01.1388 

Aloziyên Nû Di Pêwendiyên îran Û 
Mîsrê De... 


Selîm Zencîrî 


Di çend rojên derbasbûyî de, dezgehên ewlekariya Misrê dan zanîn ku 
girûpek 49 kesî ser bi rêxistina terorîstiya Hizbulaha Lubnanê di Misrê de 
destbiser kirine ku armancên metirsîdar weke terora kesatiyên navdar, 
afirandina alozî û têkdana rewş û tenahiya Misrê û herweha propagende 
kirin bo hizra şîîtiyê şopandine. Herweha dezgehên ewlekariyê dan zanîn 
ku 4 efserên spaha Quds a îranê jî di nava girtiyan de ne. Li vê derheqê de 
Misrê eşkere kir ku îran li pişta vê mesleyê ye û dixwaze ji rêya Hizbulahê 
ve nifûzê bike nava vî welatî û aramî û tenahiya Misrê têk bide. 

Ji aliyê dinê jî Hizbulahê îtiraf bi şandina çek û teqemeniyan ji Misrê ve 
bo Xezeyê kir û gotinên din jî bi tomet û xwe derbaskirin ji pirsgirêkên 
navxweyî yên Misrê hesiband û ragihand ku dixwaze bi xirabnîşandana 
rûçikê hizbulahê, bandorek nerênî li hilbijartinên çend mehên din yên 
Lubnanê de bike. 

Her du welatên îran û Misir serbarê hilkevta jeopolotîkî û jeostratejîkî ya 
xwe li deverek hesas û pir kêşe û aloz ya Rojhilata Navîn de hilketine, 
herweha du cihên girîng weke kanala "Soêz" û "Tengeya Hormizê", li 
dest de hene û dikarin nexş û rolek çarenivîssaz li hevkêşeyên siyasî yên 
deverî û cîhanî bo mînak pirsa Ereb û Îsraîlê de bilîzin. Lê lênihêrînek kurt 
bi ser dîroka wan sê dehsalên pêwendiyên îran û Misrê de rastî û heqîqeta 
meseleyê bi başî eyan dike. Pêwendiyên wan li sê dehsalên dawiyê de 
ewraz û nişîvên zaf dîtine. Berî şoreşa 1979'an û li serdemê Cemal 
Ebdulnasir de pêwendiyên Şahê îranê û Misrê ji ber dirûşmên 
nasyonalîzma erebî û dujminatiya bi Îsraîlê re aloz bûn û wî qazanc û 
berjewendiya Misrê tenê li dujminatiya cîhana îslamê bi Îsraîlê re didît. Lê 
piştî bi desthilat gihîştina Enwer Sadat û nizîkatî û pêwendiyên wî bi rojava 
re carek din her du welat ji hev nêzîk bûn. Lê piştî serketina şoreşa gelên 
îranê, Misir jî ji ber aştiya bi Îsraîl re kete ber kerb û xezeba rejîma 
Komara Îslamî û bi îxanetkar hate nasîn, Paşan piştevanî û keyfxweşiya bi 
eşkere ya komara Îsamî ji terora Enwer Sadat, bi destê Xalid Îslambolî, 
avek sar bi ser pêwendiyên herdu welatan hate rijandin û li piratîk de her 
du welatan heya niha li biyavên îdeolojîkî û siyasî ve li dijî hev rawestiyane. 

Bi taybet wergirtin û binax kirina termê Şahê îranê li Misrê, piştevaniya 
Misrê ji îraqê li dema şerê bi îranê re, binav kirina şeqamekê li Tehranê bi 
navê Xalid îslambolî, çêkirina fîlmekê bi navê "îdama Firiûn", çêkirina 
fîlmek din li ser Xomênî bi navê "îmamê xwînê" zêdetir tovê dijberî, 
hevrikî û dujminatiyê çand. Herçiqas ku li qonaxek kurt û li serdemê 
Xatemî de li sala 1382'an de hevdîtin li navbera Husnî Mibarek û Xatemî li 
Jinêvê pêk hat û hêviyek dida germiya pêwendiyan, lê amadenebûna 
rejîma Iranê bi merca Misrê li ser guherîna navê şeqama Xalid îslambolî 
dîsan têkiliyên wan vegeriyane ser pêvajoya berê. 

Lê ya ku girêdayî bi alozîyên vê dawiyê û desttêwerdanên îranê bi rêya 
Hizbulahê,(xêncî xalên jorîn), vedigere ser çend tiştan: 

Yekem: îran û Hizbula, Misrê b\yê tawanbar dikin ku li şerê 22 rojî yê 
Îsraîl ji Hizbulahê re, Misrê aliyê Îsraîlê girtiye û deriyê xwe li hember 
Xezeyê daxistiye û dorpêç xistiye ser Xezeyê. 

Duyem: Midehekê berî niha Husên Şêxulîslamî, cîgirê Wezîrê Karê Derve 
yê îranê gef ji Misrê xwarin ku ger bê endamên Mucajiidîn Xelq a îranê 
weke penaber yan li xaka xwe de cih bide, dê dijkiryara îranê bibîne. 

Sêyem: îran dixwaze sînorên Îsraîlê nearam û wî welatî bi kêşeyên 
navxweyî mijûl bike û, derfeta êrîşa Îsraîlê bo ser xwe nehêle. 

Çarem: Cehd û xebata îranê bo çavtirsandin û alozkirina pêwendiyên 
welatên Erebî (bo mînak hesibandina Behrînê weke parêzgeha 14'mîn a 
îranê û xwedî derketin ji her sê giravên Tunda biçûk û mezin û Ebû Mûsa). 
Bi giştî em dikarin bibêjin ku liv û riftarên Komara Îslamî ya îranê di 
çarçûveya gefxwearin ji cîranan, piştevanî û perwerdekirina terorîstan, 
hevkariya tundrewan, desttêwerdan li karobarên welatan, pêşgîrî jî prosesa 
aştiya Filistîn û Îsraîlê, dijatiya rojava, xwe bi nûnerê xwedê û cîhana 
Îslamî zanîn, xwe wek superhêzek herêmî nîşandan û ... dizivire. 

Lewra ew kiryara îranê carek din da xûyakirin ku li bejna xirik hemû 
tiştek diweşe. Herweha vê peyamê ducarkî dike ku rejîma Tehranê çiqas 
qef û metirsîdar e bo ser aramî û aştiya dever û cîhanê. 

Helbet di demekê de ku bi eşkere li xebat û tekoşînê de ye ku çeka 
etomî jî bidest bixe û wê hevterîb ligel siyasetên dijî mirovî, biyûm û 
dujminkarane yên xwe li dijî welatên cîhan û deverê bikar bînin. 

Lewra carek din hewcehî bi pêdeçûna Rojava û welatên Erebî bi liv û riftarên 
bi îranê re û hevdengî û yekêtiyek qahîmtir li dijî vê rejîma serberdayî dike. 



Nivîsîn: Peter R. Baehr 
Wergeran: Mecîd Heqî 


Rola Mafê Mirovan Di Siyaseta 
Dereve De 

Hîrarşiya mafên mirovan 


H 


Irarşiya mirovan u şêweyên hevbeş ên ku mafê 
mirovan li hîrarşiyekê rêz bike tune ye. Heta li 
Rêxistina Neteweyên Yekgirtî hinek mafên mirovan ji 
hinek ên din giringtir têne zanîn. Serbarê wê yekê 

hinek cudahî di navbera wan de hene. Ji ber ku hinek maf 
hene li gor benda çaremîn ya Carnameya Mafên Sivîl û Siyasî 
nabe heta di dema hukûmeta leşkerî û na-asayî de lê bên 
kêmkirin. Ew mafane mafê parêzgarî li mafê jînê, qedexekirina 
îşkencê, qedexekirina koledarî û serbestiya hizr û serbestiya 
wijdan û ayînan. Lê tu mafên civakî û abûrî di nav wan da 
nînin. Mafên din ên mirovan navek din weke mafên "bê 
kêmanî" hatin binavkirin. Di wê derbarê de hewce bi bîranînê 
ye ku di sala 1984'an de, civîneke pisporên navneteweyî li 
Syrakusa îtalya hat darxistin ji bo ku aliyê kêm yê mafên 
mirovan û sînûr û kêmkirina wan diyarî bikin. Armanca wê 
yekê ew bû ku şertên kêmkirin û sînûrdarkirina mafên mirovan 
bi awayekî rohn bên şirovekirin. Hetanî niha jî ew pêşniyare li 
tu peymanên yasayî yên navnetewî cîh negirtiye. Tiştek din ku 
mafên mirovan rêz dike, cudahiya di navbera mafên bingehîn 
û yên din de ye. 

Mafên bingehîn ew maf in ên ku pêwendî bi hebûna mirov 
hene û ji ber wê jî diviya bi awayekî reha (mutleq) bê 
parastin. Nimûna wan mafên bingehîn mafê jiyanê û parastina 
hurmeta takekes e ku mafê qedexebûna koledariyê, reiyetî û 
îşkencê, girtina bê heger, ferq û cudahî û perawêzkirin û 
kiryarên din yên ku maf û hurmeta mirovaniyê dipelixînin. 

Mafê serbestiya ayîn û mafê serbestiya xwe îfadekirinê 
herwisa wek mafê bingehîn hatine naskirin. Hinek nivîskar 
mafê bidestveanîna xwarin, cil û berg, xanî û derman bi mafê 
bingehîn didin naskirin. 

Cudahiya navber mafên bingehîn û mafên din belkî di 
dariştina siyasetê de gellek giring bin. Dewletek belkî hinek 
hişyaranetir reftarê bike, ger bi hegera pêpeskirina mafên 
bingehîn hatibe rexnekirin. Rewşek wisa daxwaza rohnkirin û 
şirovekirina mafên bingehîn dike. Ger gellek ji mafan wek 
mafên bingehîn bên naskirin, wê demê dê ew mafane 
giringiya xwe ji dest bidin. Dibêjine wê yekê enflasyon an 
tengejeya hevokan. 

Kardaneweya asoyî û estûnî 
Hetanî wê gavê me basa mafên mirovan bi awayê stûnî yan 
serjêr (vertical) kiriye, bi wê wateyê ku mafê takekes an 
girûpan ji aliyê dewletê ve bê parastin. Herwisa watayeka 
asoyî, rast (horizontal) jî di mafan de heye û ew jî hezkirin bi 
pêwendiyên di navbera şarovendan de heye. 

Di wê rewşê de erkê dewletê parastina şarovendan li 
hember destdirêji û zulma şarovendan bi ser mafê hevdu ye. 
Li serpêhatiyên Wezîrê Berê yê Holandê berî ku basa mafê jîn, 
mafê serbestiya takekes ku dewletê erkdar dike li parastina 
mirovan li hember xelkê wek xwe û li hember zul û zexta ku ji 
aliyê mirovan ve bi mirov tê kirin, hatiye: "Gellek bi kurtî 
sînûrê serbestiya mirov li dema ku maf û serbestiya kesek din 
dipelixîne, tê sînûrdarkirin." 

Di siyasetên derve de mafên stûnî li mafên asyoyî giringtir 
in, ji bilî wê dama ku dewletek bi agahî mafê hin takekesan 
neparastiye an jî meydan daye hinek kesan ji bo binpêkirina 
mafên hin kesên din li hundir û derveyî welat. Ewana ji aliyê 
kesên ku bi "desteyên mirinê" tên naskirin, li dijî rikeberên 
ramyarî bin, rênîşaniya rasterast a dewletekê (karkirina stûnî) 
an bi razîbûna dizî a dewletê (karkirina asoyî) tên cîbicîkirin. 

T eknolojiya Agayî û Pêwendiyan 
TAP (ICT) bi lez cîhanê diguhere û 
sînûrên di navbera mirovan de her 

ku diçe kêmtir dike. Ev teknolojî li warên 
zanist û aborî ve bigre heya meydana 
siyaset û rojnamevaniyê, weke emrazek 
xurt ya pêwendî û agahiyan ketiye xizmeta 
mirovayetiyê û bi lez jiyana mirovan 
diguhere. Lê renge alîkariya herî xurt ya ku 
ev teknolojî ji mirovayetiyê re dike, ev be 
ku kontrol an monopola agahî û 
pêwendiyan tenê di destê desthilatdaran de 
nehîştiye. Lewma di demokrasiyan de, 
TAP/ICT weke emrazek ji bo xurtkirina 
bingeha demokrasiyê û mafê endamên 
civakê tê bikaranîn û di sîstemên dîktator 
de heman teknolojî dibe dijminê sereke yê 
sîstemê. Kultûra bikaranîna înternetê ji xwe 
kultûrek genc e. îran di wî warî de hê sawa 
ye. Lê digel wê sawatiyê jî rewşenbîr, 
rojnamevan û çalakên medenî li îranê, di 
demek kin de karîne înternet û teknolojiya 
pêwendiyên Înternetî bikin yek ji emrazên 
here xurt ji bo şiyarkirina civakê. Lewma 
rêjîma desthilatdar çalakiyên înternet û 
rojnameyên elektrîkî an bi zimanê ICT, 
nivîsa weblog an weke metirsiya herî mezin 
ya li ser desthilata xwe temaşe dike. 

Digel astengiyên bingehîn, îranê sala 
2004'an, anî 11 sal piştî bikaranîna 
rojnamevaniya elektronîk, bi neçarî rê da 
ev teknolojî bikeve xizmeta rojnamevaniyê. 
Di destpêkê de karbidestan ev teknolojî ji 
bo armancên xwe yên siyasî û îdeolojîk 
bikar dianîn. Lê rojnamevan û çalakên 
medenî li îranê, pirr zû ev teknolojî ji dest 
desthilatdaran derxistin û kirin emrazek 
xurt ji bo pêşvebirina dîtin û bîra derveyî 
îdeolojiya fermî ya desthilatê. Ew kar bi 
awayek berfireh bandor xiste ser jiyana 
civakê û şêweyek nû ya têkoşîna civakî ji 
bo guhertina rewşa siyasî li Iranê bi pêş 
xist. Bi awayekê ku li ciyê kanalên 
ragehandina fermî û dezgehên 
propagandaya dewletî, înternet û medya 
elektronîk weke sîstema ragehandin û 
agadariyê ya alternatîv her hat û pitir di 
nav civakê de ciyê xwe kir. 

Bi wê pêvajoyê re, Komara Îslamî 
monopola ragehandinê di hundirî welat de 
ji dest da û tirsa hindê lê peyda bû ku neke 
êdî kontrola agahî û zaniyariyên dikevin 
nav civakê ji dest derkeve. Di rewşek weha 
de dê zehmet be ku xelk fen û xapên 
karbidestan bipejirînin û ji rewşa ku tê de 
nerazî bin. Ji ber wê sedemê Sipaha 
Pasdaran ku ji destpêka damezirandina xwe 


Tirsa ji zanînê 

ve weke organa here serkutker û dijî 
azadiyê li îranê kar kiriye, organek taybetî 
ya kontrola înternetê û dijberiya bi 
çalakiyên li riya înternetê ve ava kir. Bi 
damezirandina wê dezgeha kontrolê, Sipah 
bi awayek sîstematîk kete dijberiya 
rojnamevan û çalakên medenî yên ku li 
derveyî xwesteka rêjîmê dixwestin 
înternetê weke kanala zaniyarî û agahiyan 
bikar bînin. 

Piştî xurtbûna çalakiyên bi riya înternetê 
ve, rêjîm bi yekcarî xwe di tehlîkeya 
şiyarbûna civakê de didît, lewma sala 
2004'an, yasayek taybet li dijî "tawan"ên 
înternetê da pesendkirin. Lê bi wê jî 
nesekinî û di heyva Sermaweza sala 2008 
(1387) de, dadgehek jî bi heman mebestê 
ava kir. Ji wê demê ve êdî sînûrê yasayî ji 
bikaranîna înternetê re danî û bikaranîna 
înternetê ya li derveyî îdeal û xwestekên 
xwe weke tawan da hesibandin û bi suç da 
zanîn. 

Di wan salên dawîn de heya niha bi 
dehan rojnamevan û çalakên medenî ji ber 
karê xwe hatine girtin û ceza bi ser wan de 
hatiye birrîn. Sala 2008ê, her weha di 
Parelmana îranê de biryar hate dan ku hin 
çalakiyên li riya înternetê ve, mîna 
belavkirina agahiyên derew, belavkirina 
wêneyên mustehcen û belavkirina fesad û 
fehşa bi riya înternetê ve bi îdamê bêne 
cezakirin. Ji ber ku tevlihevkirina sînûrê 
siyaset û xebata dijî exlaqî rê dide ku rêjîm 
hêsatir bikare dijberên xwe ji nav rake, her 
[i destpêka amadekirina yasaya nû, Komara 
Îslamî çarçoveyek weke hev ji wan karan re 
danî. 

Ji wê demê ve têgeha "belavkirina 
agahiyên derew" weke emrazek siyasî li dijî 
çalakên medenî û xebatkarên mafê mirovan 
tê bikaranîn û hemû çalakên ku bi riya 
weblogên xwe ve mijara mafê mirovan tînin 
rojevê weke "tevder", derewîn û dijberê 
sîstemê tên binavkirin. Girtin û kuştina 
çalakên medenî yên bi riya nivîsîna 
weblogan erka xwe ya rewşenbîrî bi cî 
dianîn, ji wê demê ve bûye beşek ji 
siyaseta Komara Îslamî. Kuştina 
weblognivîs, Umîd Reza Mîr Sefayî, di meha 
Adara îsal de li girtîgeha Êvîna a Tehranê 
wek mînaka herî dawî ya cinayetên Komara 
Îslamî tê zanîn. Digel ku tu guman nîne ku 
kesên cinayetkar, înternetê ji bo armancên 
xwe yên derveyî eqlaqê mirovatiyê bi kar 
tînin, lê tu guman di hindê de jî nîne ku 
armanca wan kesan tu gav dijberiya sisyasî 
bi rêjîmên dîktaror re nîne. Ji ber ku ew di 
dîktatoriyetan de pirr rahet dijîn û bi pêş 


dikevin. Li hemû demokrasiyên îro yên 
cîhanê, bandên krîmînel înternetê ji bo 
mebestên pîs bi kar tînin û li her derê 
cîhanê ew şêweya bikaranîna înternetê 
weke tawan tê naskirin û karê wan kesan 
dikeve xaneya tawanên civakî. Lê Komara 
Îslamî wê çarçoveya tawanê tenê ji bo 
armancên siyasî bi kar tîne. Li gor navenda 
dijberî bi sûçên înternetê ya Sipaha 
Pasdaran, di wan rojên dawîn de komek 
"dijî şoreş" ku bi riya webloga xwe û bi 
belavkirina nivîsên "mustehcen" û dijî 
şoreşê ji bo hilweşandina rêjîmê kar dikir, 

hatiye girtin. Sipaha Pasdaran ew 

operasiyon weke serkevtinek mezin bi nav 
kir û da xuyakirin ku dê çalakiyên li dijî 
xebata întenetê hê xurt bike. Sipahê neda 
xuyakirin ka bi çi rengî wê koma "dijî şoreş" 
siyaset û fesad tevlihev kirine û wêneyên 
rût bi gotar û nivîsên siyasî re belav kirine 
heya civakê li dijî rêjîmê rakin ser piyan. 

Lê rêjîm bi xwe jî dizane ku tu kes bi wan 
gotinan nayê xapandin. Mewdaya di 

navbera cinayetên exlaqî û siyaseta li dijî 
rêjîma Komara Îslamî weke hizra 

desthilatdar û hizra alternatîv ku demokrasî 
û wekheviyê dixwaze ji hev dûr in. Ew 
kesên ku di wan salên dawîn de bi riya 
înternet û nivîsa weblogan mijarên weke 
wekhevî, demokrasî û mafê mirovan bi 
pêşve dibin, ji rêjîma Komara Îslamî bêhtir 
li dijî grûpên berjewendîperest yên canî ne 
ku ew jî mîna Komara Îslamî tenê bi çavê 
ticaret û emraz temaşeyî mirovan dikin. Ji 
ber ku bingeha fikrî û exlaqî ya wan jj ya 
tundajoyên ku îro desthilata siyasî li îranê 
birêve dibin, yek e. Her du mirovan weke 
emraz temaşe dikin. Her du amade ne 
bikujin ji bo pêşiya wekheviyê bigrin. Her 
du ji vekirin û eşkerebûnê ditirsin. Her du ji 
şiyariya civakê ditirsin. Her du bi tenê di 
hizra berjewendiyên xwe de ne û her du li 
dijî civakekê ne ku di wê de hemû mirov 
xwediyê derfetên wek hev bin. Komara 
Îslamî ji ber wê hindê xirab bikaranîna 
înternetê, bi çalakiyên siyasî û rewşenbîrî 
ve girê dide heya bi dîtina xwe dijberên 
xwe pê bişkêne. Lê îro êdî her kes bi fend û 
xapên Komara Îslamî hesiyaye. Kesên 
weblognivîs û ewên Teknolojiya Agahî û 
Pêwendiyan ji bo pêşvebirina demokrasiyê 
bi kar tînin, ji tundûtûjî û pilana 
hilweşandinê bi dûr in. Mebesta wan bi 
tenê ew e ku agahî û zaniyariyên rast di 
nav civakê de belav bikin. Lê rêjîma 
Komara Îslamî ji rastiyê û ji zanînê ditirse. 
Ji ber ku li ciyê ku zanist û rastî hebin, 
dîktatorî û derewê re cî namîne. 

Mêrxasî û berxwedana sê roje ya şerê Ceter 

Gelî hevalan !Eger hûn Çûn Min cî Nehêlin 


Beşa 6 



Silêman Keleşî 

Xêncî wî ciyê ku di beşa 
5'an de hatibû baskirin, 
şer û berxwedan di 
gellek ciyên din yên 
gundê Ceter û derdora 


wê de bi tundî dom dikir. Lê leşkerên 
dagirker hemû hewla xwe didan ku wê 
qada şer ku du caran tê de rastî têkçûnê 
hatibûn, têk bişkînin û bikarin bên nava 
gund û rêya derçûna Kadr û Pêşmergan bi 
tevahî bigre. Ji ber vê hindê şerê herî giran 
kete wê meydanê û heta êvarê jî 
berdewam bû. Lê berxwedan û fidakariya 
hêzên Pêşmerge nehêlan dijmin bigihîje 
wan armanc û xewnên xwe di wê qada şer 
de. Her wisa armanca duyan ya dijmin ewa 
bû ku wan girên pişta gund bigrin destê 
xwe û piştre bi keyfa xwe di nava gund de 
hemû Pêşmergan bi kom bikujin. Lê ew 
çend kesên leheng û egîd ku ji wan hûre 
girikên zal bi ser gund çepera mêraniyê 
girtibûn (tenê 5 - 6 Pêşmerge bûn), bi 
dana şehîd û birîndarekê karîn heta 
xilasbûna şer li hember hêz û topbarana 
dijmin rawestin û hevalên xwe ên di nava 
gund de li dorpêçkirina tevahî parastin. 

Dikarim bêjim berxwedana wan hevalan 
bandoreke gellek zaf li ser pêvajoya şer 
hebû. Eger fidakarî, berxwedan û 
mêrxasiya wan neba, qedera şer dikarî bi 
awayekî din bi dawî be. 

Her wisa şer di taxa gund ya ku dikeve 
aliyê gundê Îngîcê, dom dikir. Lê dijmin ji 
wî rexî re êrîşên qurs bo hatina nava gund 
nedikirin û belku her dixwastin zêdetir 
hêzên me mijûl bikin. Şer ji hemû aliyan ve 
dom dike û Kadro û Pêşmerge berxwe didin 
û her kes di ciyê xwe de mêrxasiyan 
diafirîne. Her di wê demê de ku şer ji hemû 
aliyan ve dom dikir, dijmin bo cara sêyan jî 
bi êrîşeke qurs û giran xwest şans û bextê 
xwe bona girtina wê beşa gund ku dikeve 
aliyê gundên Mîrava û Sakan, biceribîne. 

Pêşmergeyên wê qadê du caran bi 
mêrxasiyeke mezin êrîşên qurs û giran ên 
dijmin têk şikandibûn û bi dehan heta 
sedan cenazeyên Pasdar û kirêgirtiyên 
dijmin li ser berfa sar û tezî ya derdora 
gundê Ceterê ketibûn. Lê kuştina merivan 
ji bo karbidestên Komara Îslamî girîng 
nebû. Ya herî girîng ji wan re ewa bû ku 



bêne nava gund û bi afirandina komkujiyê 
bikarin kerb û kîna xwe ku govannameya 
şikestên di şerên wan sê rojan de bû, vala 
bikin. 

Pêşmergeyên ku herdem parêzvanên av 
û axa Kurdistanê û şeref û kerameta gelê 
xwe bûne, ma de îcaze didin ku dijmin wisa 
bi hêsanî bête nava gund!? Wextê 
Pêşmergeyan didîtin ku bi topbarana dijmin 
di nava gund de, ter û hişk bi hevre tê 
şewitandin, dema dengê qîrîn û hawara 
zarokên sivîl û bê sitar dibihîstin, wextê 
dengê gazî û hawara dayik û baban têkelî 
dengê ofên û nalenala birîndaran dibihîstin, 
ji Xwedê dixwastin ku hêzên dijmin ji wan 
nêzêk bin ku bikarin bi çeng û didana tola 
xelkê bê berevan û sivîl û wan dîmenên ku 
dil û hinavê her mirovekê dihejand, hildin. 

Di cara sêyem jî dijmin hêzeke zaf bona 
girtina gund anî meydana şer. Lê ka ew 
hêzane dikarin xwe li hember hêrs û kerbê 
Pêşmergeyên dilşewat rabigrin!? ew 
Pêşmergeyên ku çend demjimêrek e di bin 
topbarana dijmin de xwe mat kirine û 
hevalên wan li ber çavên wan şehîd û 
birîndar dibin, ji Xwedê dixwazin hêzên 
dijmin bikevin nav destê wan. 

Dema ku hêzên zaf û tazenes ên dijmin, 
lê bê moral û ruhiye û tirsanok ku bi ser 
cenazê sedan Pasdar û Caş û Besîcîyan re 
derbaz bibûn û bi qedem û pêngavên 
şikestî xwe gihîjandin çeperên mêrxasên 
demokrat. 

Dîsan qehremanên PDKÎ ji kozikên xwe 
hatne derê û di şerekî mêrxasane û bê 
hevta de karîn di demeke kêm de ew hêza 
wan jî ji nav bibin û cara sê yê jî leşkerên 
dijmin gellek ji du carên pêşîn xirabtir rastî 
têkçûnê hatin û xincî kuştinê tiştekî din 
nesîbê wan nebû. Piştî wê têkşikan û 
navçûna hêzên wan îdî dijmin dest ji hêrişa 
ji bo wê qadê berda. Ji ber ku hind 
cenazên wan wî aliyê gund ketibûn, her 
hêzeke wan heta bi ser wan hemû cenazan 
re derbaz dibû û dihate nêzîk kozikên 
Pêşmergan, bi rastî dil û hinavê wan 
diqetiyan û bi xwe nîvrihî dibûn û nedikarîn 
digel Pêşmergan şer bikin, heta çend kesên 
wan bi saxî xwe di nava cenazan de 
veşartibûn ku heval piştre pê hesiyan û der 
anîn û girtin. 

Hewce ye bête gotin ku di wî şerê dest bi 
pêsîr de bûyereke gellek balkêş çêbû. Ew jî 
ewa bû ku em û hêzên dijmin hinde ji hev 
du nêzîk bûn ku yek du kesên wan daxwza 
teslîmbûnê li me dikirin û heval jî demekê 
pêve bûn, nekarîn wan du kesan ji sengerê 
rakin. Piştî demekê Hacî Cindî got: "hûn 
teqê lê bikin û ezê herme nêzîktir". 

Her çend xetereke gellek ji bo Hacî hebû, 
lê di rojên wisa de xeter mana xwe nine. 
Hewce ye meriv lêzanîn û îbtikarê bi kar 
bîne bona serkevtin û xilaskirina canê 
hevalên xwe. Di roj û demên wiha de tenê 
û tenê fîdakarî ye ku dikare meriv bi ser 
dijmin de zal bike. Demekê me dît ku Kek 


Hacî tevî Pasdarekê dest bi pêsîr bûye û 
kêşekêşa wan e. Baş bû ku Hacî karî wî jî 
ser rê rake. 

Gelî xwendevanên hêja! renge ji bo 
hindek ji we ew şera wek dastanekî çêkirî 
bête berçav. Bi xasma ji bo nifşa nû û yên 
ku ji nêzîk ve şahidê wan qehremanetiyê 
ku di Kurdistanê de hatine kirin, nebibin. 
jî heq didim wan kesan ku bi wî away 
bifikirin. Ji ber ku bo min jî ku di nava 
şerî de bûme, piştî derbasbûna 24 salan, 
gellek ecêb tê berçav û ji xwe dipirsim gelo 
ew yêka çawan çêbû!? Lê eger em bûyera 
şer bi awayekî deqîqî bînin ber çavên xwe 
ku çawa qewimî ye ku têde zêdetirî 300 kes 
ji hêzên dijmin di gundê Ceterê de hatin 
kuştin, hingê mirov /‘dikare her 
qewimandinekê bi rihetî qebûl bike. Ew 
şera wek hemaseyeke dîrokî ku bi şerê sê 
roje li herêma "Şimala" Kurdistanê û gundê 
Ceterê hatiye binavkirin, her tim dê dj 
dîroka gelê Kurd de bi giştî û nemaze PDKÎ 
dê bimîne. 

Di wan sê roj û sê şevan de zêdetirî 400 
kes ji hêzên dijmin hatin kuştin ku di dema 
xwe de ji Radyo Dengê Kurdistana îranê 
hate xwandin. Gorî zanyariyên ne fermî, 
hejmara kuştiyên dijmin ji 400 kesî gellek 
zêdetir bû ku tenê pitir ji 300 kesên wan di 
gundê Ceterê de hatibûn kuştin. Di wî şerî 
de her wisa 13 Pêşmergeyên qehreman 
şehîd û 38 kes jî birîndar bûn. Hewceye 
bête gotin ku wê demê hevalên berpirs 
navê 14 kesan bi şehîd dabûne Radyo 
Dengê Kurdistana îranê û her wisa navê 14 
kesan jî wek Şehîd hat xwandin. Lêbelê yek 
ji wan bi navê Rehîm Mehmûdî Pêşmergê 
hêza Şehîd Aware du rojan piştî şer bi 
alîkariya xelkê xebatkar yê deverê bi saxî 
hat û gihîşte hevalên Pêşmerge. 

Ew roje di jiyana min û gellek hevalên 
wekî min de qet nahê jibîrkirin. 

Şer ji hemû aliyan ve her dom dikir. 
Pêşmergeyan bi gorîkirina canê xwe gund ji 
hêzên zordariyê diparastin û nedihêlan ew 
bikevin nava gund. 

Wek mirovên olperest ku gellek caran 
dibêjin, ku roj roja qiyametê bû! Ez jî 
dibêjim roj roja man û nemanê bû. Dîroka 
Kela DimDim dihate bîra mirov ku çawa ji 
aliyê leşkerên Şah Ebasê Sefewî ve hatibû 
dorpêçkirin û rêya derbazbûn û pêşveçûn 
yan jî paşveçûnê nemabû. Tenê û tenê 
rêya xilasbûnê, berxwedan û berxwedan 
bû. Diviya ji bo man û serkevtina xwe, me 
ew bikuştana ku em bi xwe neyên kuştin. 

Belê roj kurtika zivistanê li me dirêj û 
dirêjtir bûye û qet nabe êvar. Wextê şerê 
bi çekên sivik tevî dijmin dest pê dike, ji bo 
me wek dawetê ye û em mijûlê şer dibin. 
Lê her çi hêzên dijmin têne meydana şer û 
digel Pêşmergeyan rûbirû dibin, nikarin 
demeke dirêj xwe ber kerb û kîna wan 
rabigrin û gellek zû ji holê radibin, û dîsan 
topbaran dest pê dibe û roj li me dirêj dibe. 

Eger şev bo hemû kesekê nexwaş û tarî 

be, berevajî wê, şeva tarî bo Pêşmergeyan hertim ciyê hêvî û mêrxasî û 
zalbûna wan bi ser dijmin de bûye. 

Ji ber ku Pêşmergeyan dikarî gellek baştir bilivin û karê xwe bikin û îdî 
topxane û çekên qurs bo wan gellek bi bandor nebûn. 

Belê leşkerên zaf ên dijmin bi wan îmkanatên xwe heta êvarê çendîn caran 
êrîş anîn ser parêzvanên Kurdistanê. Lê nekarîn bigihîjin armancên xwe û her 
carê jî derbên giran li wan diketin. Her wisa dem bi dem zirar û ziyanên me jî 
zêde dibûn. 

Wextê ku dijmin dît ku Pêşmerge wek parêzvanên Kurdistanê şerê man û 
nemanê dikin û bi çi qîmetekê derfetê nadin ku gund bi tevahî dorpêç bikin û 
her tîm û desteyek wan diçe û sax navegere, mecbûr man dest li wî bereyî 
berdin û bo aliyê Îngîce û Rikavayê bimeşin. 

Leşkerên dijmin ji hemû aliyan ve tûşî şikest û kuştiyên yêkcar zaf bûye, lê 
dest ji êrîşên xwe bernade. Xuya bû ku dijminê sondxwarî ye ku hemû 
şervanên azadiyê bi kuştî yan bi saxî di gundê Ceterê de bigre. 

Her çawa hate gotin, ewkurte rojan zivistanê li me dirêj bibû û mirov digot 
roj îro ingirî ye û naçe ava nebe. 

Wê rojê esman saf û taweke xweş derketibû. Lê tawa xweş û geş ber dûkela 
şer û topbaranê, rengê xwe ê xwezayî ji dest dabû. Hinda gund û çeperên 
Pêşmergeyan bi dûkela top û katyoşabaranan reş bibû û bi bêna barûtê hatibû 
dagirtin. Rojê hêdî hêdî dixwest ava bi be û xatira xwe ji Şehîdên roja 
16.10.1363'an dikir. 

Sir û sîbera êvarê bi ser dehan birîndarên bê derman û duktor ku bi dora 
xwe dipêçin û hawar û nalînan dikin, tê. Dîmenek pirr xemgîn û dilşewat bû. 
Lê Şehîd bo herdem bêdeng razane û dilê wan yê tijî xwezî û hêvîdar bi 
azadiyê ji lêdanê ketiye. 

Birîndar ji ber girênedana birînên wan û çûna xwîna zaf, rengê wan sipî 
bibû. Ewan bi hêviya derman û derbazbûnê destên xwe ji bo aliyê hevalan 
dirêj dikirin û hindek caran jî dipirsîn û digotin: "Encama şer çi lê hat û şer li 
kîderê ye" yan jî digotin: "kî Şehîd bûye." 

Cil û bergê Pêşmergeyan di çeperên ser berfê de ter bibûn û digel hatina 
sira êvarê û roj avabûnê, di ber wan de diqerisîn û wek kuçan lê dihatin û hişk 
û req dibûn. 

Belê şer ji hemû aliyan ve didome û gundê Ceterê her wisa di bin topbarana 
dijmin de ye û ter û hişk bi hev re dişewite. Rastî kes nizane ka çend Şehîd û 
birîndarên me hene. 

Her kes û tîmek tenê haydarê derdora xwe hebû û nedizanî ka rewşa tîm û 
komên din ên hevalan çawan e. Ji ber vê hindê peywendiya Fermanderên 
leşkerî bi awayekî giştî digel tîm û desteyan gellek zehmet û dijwar bibû. Lê 
her girûp û desteyekê di ciyê xwe de dizanî ku çawa berxwe bidin. 

Gelî xwendevanên hêja! wisa başe ku em digel hev di kêleka gund û ji rêya 
çeperên Pêşmergeyên qehreman herin nava kûçe û kolanên gund ka çi derbaz 
dibe. Rastî wê rojê gellek dîmenên tirsnak û balkêş dihatin dîtin. Her wek hûn 
dizanin, xelkê gundan di zivistanê de ji ber xwedîkirina pez û heywanên xwe, ji 
gund dernakevin. 

Lewra hemû xelkê gund - pîr, genc, jin û zarok- hemû bê deretan û bê star 
digeriyan ka çawa bikarin starekê bo xwe û zarokên xwe peyda bikin. Lê ka 
star kîderê dest dikeve!? Ma kê hizra hindê kiriye ku rojekê gundê wan dê bi vî 
awayî bikeve ber agirê top û katyoşayên dijminê bêrehm û dirinde. 

Eger çavê mirov li wan dayîk û babên perîşan diket ku zarokên piçûk li 
dergoşa xwe girtine, lê nizane bo kuderê herin ku xwe û zarokan biparêzin, 
tenê tişta ku destê wan dihat ew bû ku gazî û hawara Xwedê û Pêxmberan 
bikin ku wan biparêzin, wextê ku dengê hirmîn û girmîna topan dihat û bi 
dengê qîjeqîja zarokên sawa re têkel dibû, wijdana her mirovekî xwedî wijdan 
dihejiya. Xwezî wê rojê derfeta vê hindê heba ku mirov fîlmek yan jî çend 
wêneyek ji wan dîmenan hilbigire ku îro bidaniya ber çavên xwendevanan ku 
bê nivîsîn hovîtiya dijmin nîşan bidaba. Dema ku dayîka ku tevî du sê zarokên 
xwe di nava kûçe û kolanan de digeriya heta ciyeke bê şehîd û birîndar peyda 
bike ku zarokên wê dûrî dîtina xwîn û birînan bin, wextê ew li qerax û kêleka 
cenazê şehîd û birîdaran re derbaz dibûn û birîndaran daxwza alîkariyê ji wan 
dikir, lê çi ji destê wan nedihat, xwezî û sed xwezî min bizaniya ku wextê ew 
dayîk û zarokên wê wisa li ber wan şehîd û birîndaran re derbaz dibûn û her 
çend pêngavan carekê pişt serê xwe ve mêzeyê wan dikirin ka çi tiştek li bîr û 
hizrê wan re derbaz dibû. Rastî ez nizanim çawa wan hemû dîmenane bi rêya 
nivîsînê re bêxim ber çavên we.. 

Ewa rastî karê min nine. Ewa karê wan kesa ye ku nivîskar in û dikarin bi 
heq li gora qewimînê bi edebiyateke dewlemend ku hêja û layiqê wê bûyerê 
bû, binivîsin. Lê ez bi erkê xwe dizanim ku nehêlim heta ew ciyê ku ji destê 
min tê, ew bûyera winda be. 




Şiroveya 
Peyvên Siyasî 


Berhevkar: 

Omîd Esxeran 
omid_anbi@yahoo.com 


Irastiyanîzm 

rastiyanîzm, navê felsefeya 
Sîldon(John Seldon), fîlesofê Îngilîzî 

ku di dawiya sedsala 16'an û destpêka sedsal 
17'an de bona dijberîkirin li hember bihêzbûna 
alîgirên "Jizoyîte"an, li Ewropa çê bû. 

Ev felsefeya siyasî bi tevahî piştevanî ji 
desthilata dunyayî dikir û ragihand ku oldar û 
olxwaz ji gotinên "Mesîh" dûr ketine û kilîsa xwe 
bi giştî têkelî kar û barên dunyayê kiriye. 

Çawa Mesîh xwe têkelî kar û barên siyaset û 
dunyayî nedikir, divêt ku Papa û Kardînalên wî jî 
xwe têkelî kar û barên siyasî û cîhanî nekin. Di 
rastî de em dikarin bibêjin ku Can Sîldon, 
bingeha felsefeya xwe li ser ew axavtina Mesîh 
ava kir ya ku dibêje: "Ew tiştê ku pêwendî bi 
Qeyser heye, divêt ku ji bo wî bi cî bihêlin, em 
paşayetiya axiretê hildibijêrin". 

Can Sîldon li ser wê baweriyê bû ku qanûnên vê 
serdemê yên welatên Ewropayî, rehendeke 
yezdanî nînin, belku tenê bi sedema rewşa siyasî 
a civakên kilasîk ava bûne. 

Ji ber vê yekê jî nabe bandora desthilatdarên 
kilîsayê li ser hêz û desthilata giştî de hebe. 

Divêt desthilatdarên kilîsayê bi vê pileya nav 
civakê ku xelkê sivîl didin wan, razî bin. Hinek 
çavkanî "Marsêl Dopado"yê Îtaliyayî bi avakerê 
vê teoriya siyasî dihesibînin ku di sedsala 13'an 
de dijiya, lê çavkaniyên Almanyayî vê yekê bi 
rast nizanin, ji ber ku bi nêrîna wan "Marsêl 
Dopado" Teolojîst bûye û zehmet e ku kesek li 
dijî bîr û bawerên xwe teoriyekê ava bike. 

Çavkanî: (Ferhengî Ramiyarî Nîga) Azad 
Weledbegî 

(Danêşnamêyê Siyasî) "Politicial 
Dictionary" 

Daryûş Aşorî 


Dûmahîk heye... 

Hevpeyvîn digel Senar Hatemî, çalakê siyasî û sivîl yê Kurd 

“KURDAN HERDEM HEWlL DAYE KU PÎRSA XWE YA NETEWEYÎ Bl RÊYA 
GOTÛBÊJ Û AŞTiYANE ÇARESER BiKlN” 


Hevpeyvîn: Agirî 

i kerema xwe re, xwe bide 
nasîn... 

Ez Senar Hatemî me. Sala 

1978'an li gundê Nêrgi ser bi devera 
Mirgewer a bajarê Urmiyê li Rojhilatê 
Kurdistanê ji dayîk bûme. Ji ber xebat û 
çalakiyên siyasî ez neçar mam Kurdistanê 
bicî bihêlim û niha li welatê Swîsê dijîm. 

- Roj bo rojê xebata sivîl û 
aştîxwazane di Rojhilatê Kurdistanê 
de xurt dibe, bi raya we sedem çi ne? 
Hûn qazanc û feydeyên xebata sivîl û 
aştîxwazane li gor rewşa niha ya 
Kurdistana îranê çawa dibînin? 

Ger em mêzeyî dîroka kurdan bikin, her 
tim rêberên kurd hewil dane ku bi rêya 
gotûbêj û aştiyane pirsa kurd çareser bikin. 
Ji ber ku tundûtûjiyê xêncî zirarên mezin 
yên madî, zirarên mezin yên mirovî jî heye. 
Dijminên Kurdan bi enqest hergav şer bi 
ser Kurdan sepandine, ji ber ku xwestine 
ku jiyan û civaka kurdan bi vê hêcetê paşde 
bihêlin. Gelê kurd bo gihîştin bi armancên 
xwe her tim hazir e rêya aştîxwaziyê bigre 
pêşiya xwe û çendîn rêberên mezin ên me 
weke Pêşewa Qazî Mihemed, Dr. Qasimlo û 
Dr. Şerefkendî her di wê rêyê de canê xwe 
fîda kirine û hatine şehîdkirin. Gelê kurd qet 
şerxwaz nebûye û herdem şer ji aliyê 
dijminan ve bi ser gelê me de hatiye 
sepandin. Ewan bi rêya şerê xwe re gellek 
zirarên mezin li kurdan dane. Ne tenê 
zirarên madî û mirovî, wan ji rêya 
bikaranîna çekên kîmyayî û qedexekirî, 
xwezaya (sirûşt) Kurdistanê jî tûşî giriftên 
mezin kirine û sîstema êkolojiya Kurdistanê 
jî hatiye guhartin. 

Ji aliyekî din ve, her qonaxeke xebatê 
metod û rêyên xwe hene. Piştî dawîhatina 
şerê sar û destpêkirina qonaxa 
globalîzasyonê, ku diniya wek gundek piçûk 
jê hatiye û dewletên dagirker jî di warê 
leşkerî de gellek ji caran xurttir bûne, bi 
çekên sivik û şerê partîzanî em nikarin bi 
armancên xwe bigîjin. Di serdema niha de 
ku serdema li hev têgihîştinê ye û her 
bûyerek ku li welatek yan navçeyeke 
cîhanê biqewime, bandorên xwe li ser 
siyaseta dewletan didanê. Yanî ez dixwazim 
bêjim ku heke pirsa kurdan li ew welatên 
ku Kurdistan di navbera wan de hatiye 
parvekirin, eger caran pirsgirêka navxweyî 
dihat hesibandin, îro rojê pirsa han 
binpêkirina mafê mirovan û dijberîkirin tevî 
demokrasiyê tê hesibandin. Ji bo pêşxistina 
doz kurd xebata medenî û aştiyane jî gellek 
bi bandor dibe. Em dikarin ji wê rêyê ve, bi 


awayekî sivîl û aştîxwazane yekîtiyê di nava 
gel de çê bikin û civaka medenî di welatê 
me de bihêz be û her wiha bîr û raya 
dewletên derve bo aliyê pirsa kurdan 
bikşînin ku alikariyê bikinçareseriyek 
dadperwerane bo wê pirsê bête kirin. 
Dewletên ku Kurdistan jî dagir kirine di 
rewşa îro ya cîhanê de nikarin xwe li 
çareserkirina wê pirsa mezin ku çarenivîsa 
pitir ji 40 milyon însana ye, gêl û bêhay 
bikin. Ji ber ku ew dewletane dê bikevine 
ber rexeneya raya navneteweyî. Em dizanin 
ku ew dewletên ku Kurdistan di navbera 
xwe de parve kirine, nikarin îro rojê di 
siyaseta dereve de jî stiratêjiya îzolasiyonê 
pêrew bikin û bimeşînin. Ji ber ku hemû 
welat îro rojê girêdayî hev in. 

- Gelo di hundirê welat de, çalakiyên 
we yên civakî, siyasî û sivîl hebûn? 

Belê. Mixabin ji ber ku desthilat li îranê 
midehê 30 salan e di destê rejîma dîktator 
û azadîkuj a Komara Îslamî de ye, hemû 
xebat û çalakiyên sivîl, civakî û çandî ên 
serbixwe bi çaveke ewlekariyê tê dîtin û 
derfeta van cure çalakiyên serbixwe gellek 
kêm û bertesk e. Bo nimûne, dema me 
dixwast salvegera kîmyabarankirina 
Helebçeyê bibîr bînin, gellek asteng bo me 
pêk dianîn û bi taybet diviya bername 
kêmtir bi zimanê Kurdî ban, hêcet dianîn û 
kosp diafirandin. Lê niha li Kurdistanê 
serbarê, gef, girtin, îşkence, îdam û 
awayên din ên serkutkirinê, çalakên sivîl û 
civakî û mafê mirovan xebata xwe 
dimeşînin û herdem jî digel zext û girin û 
îşkencê rûbirû dibin. Mînaka wê, derkirina 
biryara îdamkirinê û cezayên giran ên 
girtîgehê ji bo dehan rojnamevan, çalakên 
sivîl û siyasî ên Kurd di Kurdistana îranê de 
ye. 

- Serkut, girtin û bi giştî binpêkirina 
mafê mirovan di her warî de li 
Kurdistana îranê ji aliyê rejîma Îslamî 
a îranê dom dike, çima Komara Îslamî 
ew qas zext û givaşê ji çalakên sivîl, 
xebatkarên mafê mirovan, 
rojnamevan û nivîskaran û... re tîne? 

Em dizanin ku ewa hezaran sal e, gelê 
kurd ji aliyê welatên dagirker ve di bin zilm 
û zoriyê de ye. Parastina kultûr û ziman ji 
aliyê xelkê kurd ve bi xwe mezintirîn çalakî 
di warê civakî û siyasî de ye. Rewşa 
Kurdistanê wisa ye ku her kurdek gava 
mezin dibe û hest bi wê zilm û zordariyê 
dike, bona ji holê rakirina wê zilm û zoriyê 
hewlê dide û ew jî bi xwe xebata siyasî ye. 
Her takek kurd heta ku Kurdistan rizgar 
nebe, kesek siyasî ye û piştî wê jî qonaxek 
din dest pê dike. Lê eger em bixwazin bas 



ji xebata siyasî bi awayekî rêxistinî bikin, 
ewa tiştek dinê ye. 


Ji bo hişyarkirin û agahdarkirina raya 
giştî a cîhanê, nemaze sazî û 
dezgehên demokratîk û mirovhez ên 
navneteweyî li ser rewşa xirab a 
binpêkirina mafê mirovan û girtin û 
zîndanîkirina çalakên siavîl û civakî 
divê çi xebat bên kirin? 

Serkut, binpêkirina mafê mirovan, girtina 
xebatkaran siyasî û sivîl xisletê her rêjîmek 
dîktator e. Ew sîstema ku tê de biryar 
hemû bi destê yek kesî be û xwe bi 
serperestê hemû xelkê welat bizane, xuya 
ye ku karbidestên sîstemeke wiha tab û 
tehemûla bihîstina bîr û rayên cuda nakin. 
Dikarim bêjim ku di her sîstimekê de ku 
tolêrans çi nebe, dê girtin, îşkence û kuştin 
jî hebe. Ji ber ku mezintirîn dijminê 
sîstemeke dîktator, ronakbîr in. Ew 
çalakvanên mafên mirovan, rojnamevan 
yan xwendekarên ku tên girtin, kesên 
rewşenbîr in û di çarçova fikr û ramanên 
rêjîmê de nafikirin. Ji aliyekî din, eger em 
mêze bikin, givaşek zaf li ser kurdan heye. 
Ew givaş jî her dizivire ser wê yekê ku kurd 
siyaset û fikrên rêjîmê napejirînin. Her ewa 
ku kurd xebata netewî didomînin, tê wê 
manayê ku kurda îdeolojiya rêjîmê qebûl 
nine. Ji ber ku ewa rêjîmek dînî ye û di 
têologiya wan de tiştek bi navê netewe 
manayek tune ye. Ew hemû xelkê dinyayê 
li ser du beşan parve dikin- misilman û 
xeyrî misilman. Di rastî de jî ew dîtin û 
nêrînek şovînîstî û paşverû ye. Her 
sîstemek jî ku li ser bingeha rêzgirtin ji 
kerameta mirovan ava nebibe, li kuştin, 
birrîn û talankirinê jî natirse. 

Wekî xwendevanekî Agirî, gotina we 
ya dawiyê... 

Spas bona dana vê derfetê ji bo min. 
Agirî beşek ji xebata çandî bona parastina 
zaravê Kurmancî weke zaravek sereke yê 
zimanê Kurdî ye ku di îranê de qedexe ye. 
Karê we pîroz û hêja ye.. Hêviya serkevtinê 
ji bo we dixwazim. 

CIVAK U JIN 


Agirî 


YCDKÎ Pêncemîn Kongreya Xwe Lidar Dixe 


oja ine, 
demjimêr 9'ê 


10.04.2009'an, 
sibê, heştemîn 


civîna Komîteya Rêveberiya Giştî ya 
Yekîtiya Ciwanên Demokrat ên 
Kurdistana îranê li bin navê "ber bi 
kongirya pêncem", bi beşdariya 
endamên rêveberî û cîgir û 
şêwirmendên wê yekîtiyê hate 
lidarxistin. 

Rêveberiya giştî a YCDKÎ di vê civînê 
de daxwazê ji hemû xelkê Kurdistanê, 







hemû alîgir û dostên xwe dike ku ber bi bangewaza wê yekîtiyê bona lidarxistina 
pêncemîn kongireyê biçin û di vê derheqê de rexne û pêşniyarên xwe derheq 
kongire û erkên wê (pêdeçûn bi ser bername û pêrewa saziyê) bo rêveberiya giştî 
ya YCDKÎ re bişînin. 


Di Encama Teqîna Mayînekê De Du Kes Bûne Qurbanî 


Ş 


eva 06.04.2009'an, çend 
kasibkarên Kurd li devera 


Mirgewer ser bi bajarê Urmiyê, ketine 
nav meydana mayînan. 

Bi sedema teqîna mayînê kasibkarek 
bi navê Riza, xelkê gundê Holistane, 
jiyana xwe ji dest da û kasibkarek din jî 
yê xelkê gundê Nowê birîndar bû. 

Kuştin û birîndarbûna xelkê akinciyên 
deverên sersînorên parêzgehên 
Kurdistanê bi taybetî parêzgeha 


Azerbaycana Rojava û Kurdistanê di demekê de ye ku berpirsek têkildar yê rejîma 
Îslamî a îranê ragihandî ye, paqijkirina meydanên mayînan di parêzgeha 
Azerbaycana Rojava de bi dawî hatiye. Di salê de sedan kurd li gund û bajarên 
rojhilatê Kurdistanê de dibin goriyên teqîna mayînan. 



Zêdetirîn Qaçaxçiyên Jin 
Û Keçên Cîhanê Jin tn 

L i gor nûçeya Ajansa Nûçeyan a 
"Fars"ê, navenda xebat li dijî 
madeyên sirker û cezayan a ser 

bi Saziya Neteweyên Yekbûyî, rapora 
herî nû derheq qaçaxa jinan û keçan li 
cîhanê ragihand. Li gor rapora han 
zêdetirîn qaçaxçiyên jin û keçên cîhanê 
jin in. 

Pêka rapora Ajansa Nûçeyan a 
"Fars"ê, qaçaxa %79 ji mirovan bi 
armanca destrêjiyên zayendî tê 
encamdan û goriyên yekem di vê 



derbarê de jin û keç in. Lê xala herî 
balkêş di rapora han de eva ye ku di 
30 welatên ku tê de lêkolîn derheq 
zayenda(nêr, mê) qaçaxçiyan hatiye 
encamdan, jin zêdetirîn hejmara 
qaçaxçiyan pêk tîn in. Bi wateyek din 
tawanbarên jin rolek berçav di qaçaxa 
mirovan de hene. Di Ewropaya Rojhilat 
û Asiyaya Naverast de, %60 ji kesên 
mehkûmbûyî bi qaçaxa mirovan jin in. 
Li gor rapora han, Antuniyû Mariya 
Kasana, birêveberê deftera xebat li dijî 
madeyên hişber û cezayan a ser bi 
Saziya Neteweyên Yekbûyî dibêje: Di 
herêmên han de qaçaxa jinan û keçan 
bi destê jin kiryareke asayî ye. 

Pirsa herî balkêş eva ye ku goriyên 
qaçaxa jinan bi xwe dibin qaçaxçiyên 
jin û keçan. 


Ronak Sefazade Bi 6 Sal Cezayê Girtîgehê 
Hate Mehkûmkirin 

Agirî: li gor nûçeya malpera "we-change"ê, Mihemed Şerîf parêzerê Ronak Sefazade, 
çalaka mafê jinan ragihand ku navhatî ji aliyê dadgehê ve bi şeş sal cezayê zîndanê 
mehkûm bûye û ji tometa Muharibe(şer tevî Xwedê) hatiye beraetkirin. 

Bi gotina Mihemed Şerîf, çalaka han ya mafê jinan bi tometa endametiya yek ji 
rêxistinên kurdî bi pênc sal cezayê girtîgehê û bi sedema çalakiya propagandayî li dijî 
rejîma Îslamî a îranê û bi qazanca rêxistina han, bi yek sal cezayê zîndanê hatiye 
mehkûmkirin. Şerîf got ku li hember wê biryarê nerazîbûna xwe nîşan daye daku di 
dadgeha pêdeçûnê de biryara dawiyê di vê derheqê de bihê dayîn. 

Hêjayî gotinê ye ku Ronak şalakeke mafê Jinan e û endamê 2 rêxistinên marên jinan e û 
di wan saziyan de xebitiye û nêzîk 2 sala ye ku di girtîgehê de ye. Bi vê biryarê dê 6 salên 
din jî di girtîgehê de bimîne. 



















Agirî 


ÇAND Û HUNER 

BERPIRSIYARIYA MIROV 


ADAR JIYAN 
adarjiyan@mynet.com 


B êguman daxwaza her mirovî/ê ew 
e ku di civakeke hêmin, şadîman, 
lihev û aştîbûyî de bijî. Belê ne 
mimkun e ku hergav ev daxwaza 
mirov were cî an jiyan li gora dilê mirov 
pêk were. Divê mirov têkiliyên xwe li ser 
hîmê fedekarî û qenciyê dayne û merc û 
derfetên xwe ji bo jiyaneke azad, aram û 
bextewar seferber bike. 

îcar heta ku mebest û feraseta 
mirovan li ser hîmê rastî û duristiyê neyê 
danîn û mirov bi hestên aştiyane 
tevnegerin, zêde ne mimkun e ku tu 
pêwendiyên li hev, azad û aştiyane pêk 
werin. U heta ku takekes û civak jî 
pêwendiyên xwe li gora wekhevî, 
yeksanî, hezkirin, rêzdayin û giramiyê 
daneynin, ne mimkun e ku aştî û azadî 
bibe para mirov û mirovahiyê. 

Sûketin, xeydandin, şer û pevçûnên 
navbera mirovan ne tiştekî jênager an 
rêbazeke neguherbar ya civakî ye. Di 
bingeha van tiştan de perjewendiyên 
çend kesên/hêzên mêtinger heye. Ji bo 
mirovan karesata herî mezin çavbirçîtî û 
mêtingerî ye. Mixabin, mêtingerî îro wekî 
hêzeke diyarker rola xwe dileyîze. Û dîsa 
mixabin têkiliyên navbera mirovan jî ji 
aliyê vê hêza bêxêr, bêkêr, bêsinc û 
xêrnexwaz de teşe digire. Belê dîsa jî 
mirov dikarin pevre têkiliyên germ û jidil 
daynin û bi rêxistin, rêzgirtin û piştevanî 
tev bigerin. Bi vî awayî dikarin vê pergala 
yekzoran û yekalî lialî bikin û cîhaneke 
serbixwe, azad û hevpar diyarî peyrwên 
xwe û diwaroja mirovahiyê bikin. Dîsa jî 
têkiliya mirov a herî girîng û watedar, 
têkiliya wî/ê ya bi xwe re(xwe bi xwe) ye. 
Carekê, divê ku mirov bi xwe re bikeve 
nav têkiliyeke erênî. Ango divê pêşî bi 
xwe re li hev be; peyre têkiliyê bi 
derûdor, civak û cîhana ku tê de dijî re 
deyne. Divê alavên têkiliyê yên ku mirov 
di dest xwe de digirin bi awayekî 
sûdewar û erênî bixebitînin. Bêguman 
alavên têkiliyê, di heman demê de alavên 
hilberînê ne jî. Divê mirov van alavan ne 
ji bo şer û pevçûnê; ji bo aştî, yeksanî û 
şarezahiyê bikar bînin. Di derbarê vê 
yekê de perwerdekar û mirovhezê 
navdar Leo Buscalia dibêje " Ji bo ku hûn 
wêneyekî çê bikin, li ber destê we hin 
alav hene. Hûn dikarin bi wan alavan 
hem wêneyê dojehê hem jî yê bihuştekê 
çê bikin. Belê ew di destê we de ye." 
Rast e mirov dikare alavên hilberiyê hem 
ji bo cîhaneke dojehî, hem jî ji bo 
cîhaneke bihuştî bikar bîne. Çendî ku 
alavên hilberiyê di destê serdest û 



kedxwaran de bin jî, dîsa mirov dikare 
tenê alavên ku di destê mirov de ne, di 
riya avakirina bihuştekê de bixebitîne û 
bikar bîne. Ango, bi qandî ku mirov 
dikarin cîhanê li hev û din bikin agir û 
dojeh; dikarin jiyanê li hev û din bikin 
bihuş jî. Ya çê ew e ku dikaribin li şûna 
dojeheke dadayî, bihuşteke rengîn 
biafirînin; tê de rûnin û bi hev û din şa 
bibin 

Mirov dikarin çi bikin ? 

Mirov dikarin pêşî bi xwe re paşê bi 
malbat, xizm, cîran, dost û hevalên xwe 
re li hev bin û li dijî neqenc û dilxerabên 
dinê bibin yek. Mirov dikarin li dijî dijminê 
mirovahiyê rawestin. Mirov dikarin, 
berjewendiyên xwe yên biçûk û kesane 
fedayî yên mezintirîn û fedayî mirovahiya 
cîhanê bikin. Mirov dikarin pevre bikenin 
û ji dil û can silavê li hev û din bikin. 
Mirov dikarin di her warî de, li gora merc 
û derfetên xwe alîkariya hev û din bikin. 
Mirov dikarin, ji xeynî kedxawar û 
xwînxwirên dinê; bi hemû mirovan din re 
bidin û bistînin. Mirov dikarin ji bilî radest 
û mijokdarên cîhanê, ji hemû mirovên 
din hez bikin. Mirov dikarin li hev û din 
guh bidêrin. Mirov dikarin, çendî ku ne 
pejirînin jî rêzê ji ol, bawerî û fikr û 
ramanên hev û din re bigirin û hev û din 
tehemûl bikin. Mirov dikarin her gav li 
şûna neyîniyên hev, cara caran erêniyên 
hev û din jî bibînin. Dîsa mirov dikarin, 
hev û din rûmetdar bikin û bipesinînin... 
û mirov dikarin gelek tiştên din ên baş jî 
bikin. 

\Mirov dikarin çi nekin ? 

Mirov dikarin hevûdin nekujin. Mirov 
dikarin hevûdin neêşînin. Mirov dikarin 
dilê hev û din nehêlin û hev û din 
nexeyidînin. Mirov dikarin paşgotina hev 
û din nekin. Mirov dikarin li ser tiştekî 
beredayî ji hev û din nedexisin. Mirov 
dikarin derew û durûtiyan nekin. Mirov 
dikarin xwe di ser hev û din re nebînin. 
Mirov dikarin hev û din biçûk nebînin. 
Mirov dikarin hev û din zivêr nekin. Mirov 
dikarin qeşmeriyên xwe bi hev û din 
nekin. Mirov dikarin neheqiyê li hev û din 
nekin. Mirov dikarin fesadiya hev û din 
nekin. Mirov dikarin bêbextiyê li hev û 
din nekin.... û mirov dikarin gellek tiştên 
din yên xirab jî nekin. Ji bo ku mirov 
bikaribin van tiştan bikin an nekin jî divê 
pêşî xwediyê bîrdoz, raman û feraseteke 
tekûz, zanistî û mirovî bin. Belê ev yek jî 
her gav pêjinkarî, hestiyarî û fedakariyê 
dixwaze. 


Kaniya He/bestan 


Pêlek Eşqê 


Dildar Îsmaîl 



Dilê helbestên min in 
ev kaniyana 
heyva min ya ciwan 
wek karwanekî 
westiyayî 
diçe û tê 
rêç jêre ez im 
ev ewrên avis 
xak û xak diçin 
pêre yek in 
xwe dadihêjn 
kûrahiya daristana min 
ew min himbêz dikin 
û ez wan himbêz dikim. 
Ta ji wan tê 
li ser min 

dibarînin barana xwe 
ez aşiqa sirûştê me 
min xwe sipartiye wê 
hemû demar 
min ji bo wê vekirin 
şanên min miştin 
bi evîna wê 
eşq û evîn 
dilûvan min de 
dicilqin 

wek pêlek dyn 
wek helbestekê. 

/v 

Cegerxwîn U Kovara Gulîstan* 


J 


Konê Reş 
Qamişlo 


Piştî rawestandina 
herdu kovarên Mîr 
Celadet Bedirxan 

Hawar:1932- 
1943'an û 

Ronahî:1942- 


1945'an de, pênûsên ku ew kovar bi 
berhemên xwe dadigirtin bi rola xwe 
rabûn. Erê, ewên ku naveroka kovara 
Hawar û Ronahî bi nivîsên xwe 
dixemilandin û wek şagirtên mîr Celadet 
Bedirxan tên naskirin mîna: Cegerxwîn, 
Osman Sebrî, Qedrî Can, Dr. Nûrdîn 
Zaza, Mele Ehmed Namî û Reşîdê Kurd û 
gelek kesên din.. 

Lê mixabin, piştî ku kovara Hawar û 
Ronahî hatin rawestandin, gelek kesan ji 
wan rewşenbîr û helbestvanan, dûrî karê 
wêjeyî ketin û dest bi karê siyasî kirin. 
Hin ji wan, ji ber tirsê û qedexebûna 
zimanê kurdî û hinan jî ji ber feqîrtiyê û ji 
bo bidestxistina gepa nanê rojê dûrî 



ferheng û wêjeyê kurdî ketin.. 

Lê Cegerxwîn, ji ber akama êş û 
birînên miletê xwe, bi berdewamî di 
afirandina xwe de kar kir û bi wêrekbûn, 
bê tirs û bê saw meşiya. 

Di sala 1968'an de, seydayê 
Cegerxwîn hewil da ku bixwe wê valahiya 
rawestandina kovara ( Hawar û Ronahî) 
yê dagire û wiha piştî 23 salan ji 
bêdengiyek wek mirinê di ser zimanê 
kurdî re, dest bi weşandina kovareke 
xurû kurdî, bi tîpên latînî kir, bi navê 
Gulîstan. 

Li ser weşandina Kovara Gulîstan, 
min di roja 07.04.2008'an de ji berêz 
mamoste Hemîdê Derwêş, Sekretêrê 
Partiya Dîmoqratî Pêşverû Kurd li Sûrî 
pirsî, (yê ku Cegerxwîn endamekî vê 
Partiyê bû) birêz Derwêş wiha got; 
"Cegerxwîn doza weşandina kovareke 
kurdî bi navê Gulîstan kir, hingê min jêre 
got: Bila nav Stêr be, lê Cegerxwîn razî 
nebû û wek xwe kir... Wî kovara Gulîstan 
diweşand.. Me wek Hizib her tişt jêre 
amade kir, dektîlo, kaxez... Me gelekî 
guh dida ziman. Kekê ! Di wan salan de 
em di rewşeke pirr dijwar de derbas 
dibûn.. Hevalên me di zîndanan de bûn, 
em revyayî bûn, ew derfeta xweş nebû.. 
Me dixwest em gellek tiştan bikin.." 

Gulîstan: Li ser bergê hejmara 
Dawî(37), Sibat 2008 Pênasîna kovarê 
wiha hatiye nivîsandin: Kovarek Wêjeyî 
û Civakî ye, Lê li ser bergên hejmarên 
pêşîn manşêta pênasîna kovarê wiha 
hatiye nivîsandin; Kovarek toreyî û 
edebî ye. Hem jî Kovarek Torevanî û 
Civakî ye !. Hem jî ev gotina Cegerxwîn 
li ser tev hejmaran heye, kevin û nû: 

Ev kovar kovara teye 
Ev bax û gu/îzara te ye 
Têde darek xweş biçîne 
Ev dar nivîsara te ye. 

Piştî koçkirina seydayê Cegerxwîn, ev 
manşêt li ser tev hejmaran tê nivîsandin: 

"Di sa/a 1968' an de Cegerxwîn 
kovara Gu/îstan weşandiye û bûye 



berpirsyarê wê'. 

Hejmara pêşîn ji vê kovarê di meha 
Nîsana sala 1968'an de hatiye weşandin, 
serkêşiya wê seydayê Cegerxwîn dikir. 
Hejmarên pêşîn ji 12 rûpelan ta bi 24 
rûpelan bûn, li ser û pelên A4, bi bironyo 
dihat kişandin.. Naverok bi helbestên 
Cegerxwîn dihat xemilandin. Hejmara 
dawîn( 37 ) ji vê kovarê di Şibata 
2008'an de derketiye. Piştî koçberiya 
Cegerxwîn ber bi Swêdê ve, ev kovar 
ketiye nav gellek destan de, di pey 
Cegerxwîn re mamoste Ezîzê Dawê bi kar 
û barên wê rabûye, piştî çend salan, 
rehmetî Ferhadê Çelebî ev kovar bi 
rengekî nû weşandiye, di pey Ferhad re, 
mamoste Salihê Heydo bi berpirsiyariya 
çend hejmara rabûye û roja îro wek ku 
ez dizanim, mamoste Selmanê Heso 
berpirsiyariya vê kovarê dike. 

Bi hilkevta 111 saliya rojnamegeriya 
kurdî, vê gotarê dikim diyarî ji giyanê 
helbesvanê netewî Cegerxwîn re. 


Pêşangeheke 


Nîgarkêşanê Ji Bo Du Ciwanên 
îgarkêş Hate Lidarxistin 


A girî: roja 14.04.2009'an, 

pêşangeheke nîgarkêşiyê ji bo 
du ciwanên nîgarkêş bi navên 

Hêriş Abidî û Evîn Mistefazade, di hola 
giştî a rê û resmên PDKÎ de ji aliyê 
girûpa hunerî a PDKÎ ve hate 
lidarxistin. 

Di destpêka pêşangehê de Mistefa 
Hicrî, Sekreterê Giştî yê PDKÎ û çend 


endamên Deftera Siyasî û rêberiya wê 
partiyê beşdar bûn. 

Çeko Rehîmî, endamê Komîteya 
Navendî a PDKÎ, pêşangeha han vekir 
û pêşangeh û berhemên wan du 
ciwanan ji aliyê beşdaran ve bi germî 
hate pêşwazîkirin û bi berhemên xwe 
yên balkêş beşdar heyrî hiştin. 

Hêjayî gotinê ye ku pêşangeha han 
pênc rojan dom kir. 
























Agirî 

22’ê Nîsanê Cejna Rojnamevaniya Kurdî 


L i 22-ê Nîsana sala 1898'an, 
xebatkarê Kurd ê mezin, lawê 
mîrê Cizîra Botan, rewşenbîr û 

zanayê nemir "Miqdad Midhet 
Bedirxan", di dîroka gelê me ya nûjen 
de yekemîn car, rojnameyek bi zimanê 
Kurdî û tîpên Erebî bi navê KURDISTAN 
li paytexta Misrê (Qahîrê) weşandiye. 

Xwedî û berpirsiyarê rojnamê, 
armancên xwe bi zelalî di hejmara 
pêşîn de destnîşan kirine, daye zanîn 
ku zimanê Kurdî, ji zimanê gelên dever 
û yên cîhanê ne qelstir û ne kêmtir e, 
rojname, kovar û pirtûkên cûr bi cûr 
dikarin pê bêne nivîsandin, çapkirin û 
weşandin. Herweha, wî eşkere kiriye 
ku ewê di warê zanîn, aborî û huneran 
de şîretan li Kurdan bike, dibistan û 
zanîngehên baş li her kuderê hebin, 
wan nîşanî Kurdan bide, heya ku ew 
zarokên xwe bişînin wan dibistanan, 
zanîn û huneran jê wergirin. 

Lê, sed mixabin ku Sultan 
Ebdilhemîd ê xwînrêj digel 
şêwirdarên wî yên bê ol û bêbext mîna 
"Abu Alhuda", zor dane xwediyê 
rojnamê, da ew weşana wê ji ser xaka 
dewleta Alî Osman rawestîne. Piştî 
rawestana kurtedemekê, rojnamê cihê 
weşana xwe ji Qahîrê veguhestiye 
Ewropayê û jiyana xwe berdewam 
kiriye. Lêbelê, diltengî û zikreşiya 
Sultanê Ebdilhemîd, sînorên dewleta 
wî derbas kiriye, hewil daye ku destên 
xwe yên gemar dirêjî qirika rojnameya 
Kurdistanê bike, da wê bifetisîne, 
dengê wê bibirîne û Kurd bi tenê li vê 
cîhanê bê rojname, kovar û pirtûk 
bijîn û bêdeng bimînin..!!.Lê, her û her, 
rojnama me ya pîroz li ber xwe daye, 
xwe ji ber tîrên mirinê daye alî û xwe 
parastiye, tîrêjên zanînê li Kurdistanê 
belav kiriye. 


Bê goman ku fermana Sultan 
Ebdilhemîd derheq qedexekirina 
derçûna rojnameya Kurdistan ya berî 
111 salan, fermaneke çewt û 
nemirovane bû. Lê, ji wê demê ta niha, 
cîhana me ya nûjen gelek bûyerên 
dilêş û guhertinên mezin di hemî 
warên jiyanê de dîtine. Du şerên cîhanî 
yên malwêran rû dane, bi dehan 
milyon mirovên bê sûc û bê guneh bi 
agirê wan hatine şewitandin!!. 
Herweha, derdora 70 salî, şer û nakokî 
di navbera enî û rista dewletên 
sosyalîst û dewletên sermiyandar de 
berdewam kiriye. Li her çar kenarên 





gerdûnê mafên mirovan talan û binpê 
bûne. Piştî herdu cengên giran, û ji bo 
ku mafên mirovan li seranserî cîhanê 
bê parastin, Rêxistina Netewên 
Yekbûyî (UN) hatiye damezrandin, 
mafê hemî gelan bi şêweyekî fermî 
parastiye. Herweha, di warê pîşesazî, 
têkildarî û ragihandinê de jî, cîhanê 
gavên fireh û balkêş avêtine, pirensîp û 
nirxên nû hatine afirandin. Ango, mirov 
dikare bibêje, sembol û navnîşana vê 
sedsalê rêzgirtin û parastina mafên 
gelan û mirvan e. 

Vêca, di siya evqas guhertin û 


bûyerên dîrokî de, çêdibe ev destelatên 
ku îro gelê Kurd di bin destê wan de ye 
têkiliyê bi pirs û zimanê Kurdî re mîna 
têkiliya Sultan Ebdilhemîd bikin û ew 
belge û biryarên rêxistina Netewên 
Yekbûyî binpê bikin û qedexekirir 
zimanê Kurdî bidomînin?!!. Ma li gc 
kîjan zagonê ew rejîm xwe 
çewisandina zimanê Kurdî de mafdar 
dibînin?!!. 

Li welatê Sûriyê jî, hîna siyaseta 
qedexekirina zimanê Kurdî berdewam 
e, rejîma Sûriyê, li rastiya hebûna 
derdora 3 milyon Kurd ku lê dijîn 
mukur nayê, bi tundî şerê ziman, 
folklor û wêjeya Kurdî dike, zimanzan û 
çalakvanên zimanê Kurdî ceza dike û 
hewil dide ku vî zimanî ji holê rake. Ew 
ji bîr dike ku zimanê Kurdî li dirêjiya 
sedsalan, rehên xwe di hiş û dilê gel de 
kûr berdane, tu hêz nikare wî ji hiş û 
dilê gel derîne. 

Bi vê boneya pîroz, em hemî 
rojnamevan, xwendevan, nivîskar, 
helbestvan, romanivîs û rewşenbîrên 
Kurd pîroz dikin. Hêviya me ew e ku 
her ew li ser riya hîmdarê rojnameya 
Kurdî Mîr Miqdad Midhet û Mîr 
Celadet Bedirxan bi xwîna dilên xwe 
qelaştine berdewam bin, li zimanê 
Kurdî yê şêrîn xwedî derkevin û 
berevaniyê ji hebûn û xizmeta 
pêşvebirina wê bikin. 

Gurzek gulên rêzgirtin û emegdariyê ji 
giyanê pak yê Miqdad Bedirxan û 
hemû Bedirxaniyan re!. 

Gurzek gul ji hemî xebatkar, çalakvan 
û nivîskarên zimanê Kurdî re!. 

Komîta Rêvebir a Partiya Yekîtî ya 
Demokrat a Kurd li Sûriyê 
(YEKÎTÎ) 

15.04.2009Z-2621K 


Bîjen Kamkar Nikare Tevî Koma Muzîkê A Xwe Beşdarî Festîvala Hunerî Li 

Ebûzebiyê Bibe 

Çavkaniyek nêzîk ji Koma Kamkaran li Tehranê bi malpera sibeyî ragehand ku 
hunermendê sitranbêj û muzîkjenê xwedî şiyan (Bîjen Komkar) endamê koma 
muzîkê a kamkaran, bi hegera nexweşiya qirikê, careke din bo nexweşxaneya pars 
ji bajarê Tehranê ve hate şandin û niha di bin zêrevaniya nojdaran de ye û bi vê 
hegerê jî renge (Bîjen kamkar) nekare tevî koma xwe li festîvala navneteweyî a 
(Cîhana muzîk û dansa Fumed) ku li bajarê Ebûzebî a ser bi welate îmaratê ku di 
2'ê vê heyamê de tê saz kirin, beşdar be. 

Vê çavkniyê herwisan da eyankirin ku: heger bê û saxlemiya navbirî baş nebe, 
divê ser jinû neştergerî (emeliyat)jêre bihê kirin. 









Duheftînameya siyasî, civakî, çandî û hunerî 
Partiya Demokrat ya Kurdistana îranê diweşîne 

http://www.kurdistanmedia.com/kurmanci/index.php 
Navenda bingehîn ya xebata Agirî li Kurdistanê ye. 

Navnîşana derveyî welat: AFK B.P. 102- 75623 Paris CEDEX 13 -FRANCE 

E - Mail: 

agiri2003@hotmail.com 

agiri2003@gmail.com 




8 Sal Cezayê Girtîgehê Ji Bo Roksana 
Sabirî Hate Birrîn 

Roja şemî, 

18.04.2009'aji, Parêzerê 
Nûçegihana Îranî Amerîkayî, 

Roksana Sabirî ragihand ku 
dadgehekê li Tehranê ew 
keça nûçegihan bi tawana 
sîxorî ji bo Amerîkayê bi 8 sal 
cezaê girtîgehê hate 
mehkûmkirin. 

Roksana nêzîk 3 mehan 
berî niha li îranê hate 
binçavkirn û ji bo girtîgeha 
Êvînê hatibû şandin.^ 

Sabirî ku ji bavek îran û 

dayikek Japonî li Amerîkayê hatiye dinê û ji 6 salan berî niha ve 
bo karê nûçegihaniyê serdana îranê kiriye. Wê li îranê weke 
nûçegihan ji bo BBC û Radyo NPR a Amerîkayê xebitiye. 

Çalakekî Kurd Yê Mafê Mirovan Bi 
Salek Cezayê Zîndanê Hate Mehkûmkirin 

Nûçegihaniya Çavdêr ya mafê 
mirovan li Kurdistanê ragihand ku 
Saman Resûlpûr, rojnamevan û 
çalakê mafê mirovan, ji aliyê Taya 
1 a Dadgeha Şoreşa bajarê 
Mehabadê ve bi tometa 
propaganda li dijî rejîma Îslamî a 
îranê û jirê derkirina birî û hizra 
giştî, bi rêya hevpeyvîn tevî 
ragihandinên derve, bi 1 sal 

cezayê girtîgehê mehkûm bû. 

Hêjayî gotinê ye ku Saman Resûlpûr piştî binçavbûnê di 
meha Tabaxa 2008'an de û piştre givaşa organên Ewlekarî 
bo ser wî, neçar bû ku welatî bi cî bihêle û biryara 
cezakirina navhatî bêy wî hatiye derkirin. 

Tendurustiya Hunermendê Bilûrvan 
Qadir Ebdulazade Pirr Xirab E 

Li gorî agahiyên ku gihîştine 
Agirî, rewşa tendurustiya 
hunermendê bilûrvan ê Kurd 
Qadir Ebdulazade, naskirî bi 
Qale Mere pirr xirab e û ew di 
nexweşxanyeke bajarê Bokanê 
de di bin çavdêriya xurt a ' 
bijîşkan de ye. 

Mame Qale zêdetirî 30 salan e, 

ku bilûrê lêdixe û li Rojhilatê Kurdistan bilûrvaniya wî bi 
nav û deng e û ji aliyê gel ve gellek tê hezkirin. 





5ony Ericsson 

TOSHIBA 


Toşîba Û Sonî Erîksonê Nêzîk 4 Milyar 
Dolar Zirar Dîtiye 

Ji ber kiriza abori a 
cîhanê, her du şîrketên 
mezin ên elekteronîk ên 
cîhanî "TOSHIBA" û 
"SONY ERICSSON" 
hezaran kedkarên xwe 
der kirin. 

Şîrketa Japonî a 
Toşîbayê ragihand heta 
meha Adara 2010'an dê 
hejmara karkerên xwe 
bo 3900 karmendan 
dabezîne, eva jî eşkere 
kir ku bi sedema kirîza 

aborî a cîhanê, kompaniya wan sê 3/5 milyar Dolar zirar 
dîtiye û çavnihêrî tê kirin qasê zirara wan zêdetir jî bibe. 

Şîrketa "Sony Ericsson" a Birîtanyayî jî diyar kir ku ji ber vê 
sedemê, di sê mehên yekem ên sala 2009'an de, 385 milyon 
Dolar ziyan li şîrketa wan ketiye û heta niha 4 hezar kedkarên 
xwe der kirine. 

Van da zanîn, ji ber kirîza aborî a cîhanê, xelk bi kêmî 
dikarin berhemên wan, nemze telefonên destan (Mobile) 
bikirin. 

Dehan Kes Ji Çalakên Karkerî Yên 
Kurd Li Bajarê Sine Hatin Girtin 

Roja înê, 

17.06.209'an, 
dehan kes ji 
çalakên karkerî 
ên Kurd û 
endamên 
malbatên 
karkeran, li 
bajarê Sine ji 
aliyê hêzên 
ewlekarî^ yên 
rejîma Îslamî a 

îranê ve hatin binçavkirin. Li gor nûçeya Civata berevanîkirin ji 
girtiyên siyasî û mafê mirovan li îranê, hêzên Ewlekarî ên rejîma 
Îslamî a îranê roja înê, êrîş kirin ser mala Xalib Husênî ku cihê 
civîna çalakên karkerî bû û çalakên karkerî dane ber lêdan û 
kutanê. Hêzên han tiştên nav mala Xalib Husênî têk dan û 
belgenameyên taybetî yên navhatî tevî xwe birin. 

Her wiha hêzên Ewlekariyê kolan û şeqamên nêzîkî mala Xalib 
Husênî dorpêç kirin û dest dane azar û eziyetkirina xelkê. Li gor 
çavkaniya han, di wê êrîşê de 50 kes hatine binçavkirin. Lê 
Komîteya Hevahengî bona alîkarîkirin bi rêxistinên karkerî 
ragihand ku nêzîkî 100 çalakên karkerî di wê malê de hatine 
girtin. Heya niha çarenivîsa kesên binçavkirî ne rohn e. Komekji 
malbatên girtiyan serdana binkeyên polîsan û îdareya Ewlekariyê 
kirine û daxwaza azadiya girtiyan kirin, lê tu bersiv wernegirtine. 






































